विगत 10 वर्षों से दिव्यांग भरण पोषण योजना में कोई बढ़ोत्तरी नहीं हुई है। बढ़ती हुई मंहगाई को देखते हुए राज्य सरकार द्वारा संचालित दिव्यांग भरण पोषण योजना की मासिक अनुदान राशि को बढ़ाने का फैसला लिया गया है। वित्तीय वर्ष 2016-17 में इस योजना के माध्यम से कुल 8 लाख 83 हजार 157 दिव्यांगजनों को 321.53 करोड़ रुपये की धनराशि से लाभान्वित किया गया है। दिव्यांग भरण पोषण योजना की अनुदान की राशि बढ़ाये जाने से राज्य सरकार पर लगभग 212 करोड़ रुपये का अतिरिक्त व्यय भार अनुमानित है।